Tarinoita :: Virtaa Ajassa\nViewing posts categorised under: Tarinoita\nNizza – ranta- vai kaupunkiloma?\nKesäkuukaudet ovat tarjonneet matkailijoille hellettä ja aurinkoisia päiviä. Matka Nizzaan ja Ranskan Rivieralle voi yllättää auringonpalvojan, sillä rannat, joilla on miellyttävää maata ja uida, eivät ole itsestään selvyys. Hienoja hiekkarantoja on, mutta niille voi joutua matkustamaan majapaikasta kymmeniä kilometrejä. Pienistä kivistä koostuva ranta löytyy kyllä melkein mistä tahansa, mutta se ei tee auringonottoa rannalla kovin mielekkääksi.\nLöydettyään hyvän hiekkarannan, saattaa se ollakin yksityinen hotellin ranta tai sen palvelut aurinkotuoleineen ja ravintolapalveluineen jäävät saamatta, tai ne ovat hintavia.\nTavallisen reppumatkailijan kannattaa siis selvittää jo kotoa käsin, kuinka rannat löytyvät, miten sinne pääsee ja onko se yleinen Hiekkaranta.\nRanskan Riviera on näkemisen arvoinen ja sekä ranta- että kaupunkiloman voi yhdistää!\nCannes ja Monaco ovat tietenkin Rivieran helmiä, mutta rantaviivaa kulkiessaan löytyy myös muita loistavia kohteita kuten Villefranche -sur -Mer. Aivan Nizzan ja Monakin puolivälissä sijaitseva vanha kalastajakylä tarjoaa kulkijalleen eksoottisen ja samalla ylellisen, mutta aidon tunnelman. Ylellisyys näkyy parhaiten ”ökyjahtien” ja kansainvälisten risteilijöiden pysähtyessä tuulelta suojaisaan kalastajakylään ja aidon tunnelman voi aistia sen kauniissa vanhassa kaupungissa herkullisten kalaravintoloiden pöydissä. Sataman veneliikenne on vilkasta ja niitä riittää joka lähtöön. Korkealle vuorten rinteille rakennetuissa taloissa ja huviloissa näkyy historian patinaa. Hinnat ovat julkisissa kulkuvälineissä kohtuullisen edullisia. Nopea juna Cannesin, Nizzan ja Monacon välillä kulkee useasti tunnissa ja sillä on helpoin liikkua kaupungista toiseen muutaman euron hinnalla. Autovuokraus kannattaa myös tehdä kotoa käsin, sillä hinta pompahtaa tuplasti, ellei kolminkertaisesti, kun tilaat sen paikan päällä seuraavalle päivälle lyhyellä varoitus ajalla. Auton päivävuokra on muutamasta kympistä maun mukaan ylöspäin. Ranska on kallis ja nämä seudut varmasti sen kalleimmat. Pienessä hotellissa Villefranchessa saa yöstä maksaa 100-200 euroa vähän tasosta riippuen, mutta hinnat edellä mainituissa kaupungeissa ovat myös vastaavan suuruisia, kun vaatimuksena ei ole mitään luksus tasoa. Privaatti veneretki maksaa 120.- neljän tunnin ajaksi. Sen voi tehdä pienellä aurinkopaneelista voimansa saavalla veneellä, joka liikkuu noin 6 solmua. Isommalla veneellä retkeily on mahdollista, mutta silloin mukaan tulee kippari ja hinta tuplaantuu. Kiertoajelut antavat hyvän perspektiivin kaupunkikuvasta. Esimerkiksi Cannesin traktoriajelu keskustassa kesti kolme varttia ja maksoi 12 euroa. Se on riittävä, jos et halua kiertää kaikkia nähtävyyksiä. Vanhan kaupungin kujilla on lukuisia ruokapaikkoja ja ne myötäilevät Suomen hintatasoa. Ravintoloissa pizza, salaatit ja pastat saa alle 20.-, mutta pihvit ja kalaruuat ovat jo kolmatta kymppiä. Leivonnaiset, viinit ja erilaiset täytetyt patongit ovat edullisia. Aamupalat mättömielessä ei ole ranskalainen tapa. Kympin aamupalalla on kahvia, croissantia, vaaleaa leipää hillojen kera, mehuja ja hedelmiä. Kattava aamupala sisältää jo lisäksi leikkeleitä, jogurttia ja muro- tai myslituotteita. Myös Lidl löytyy monesta paikasta. Useimmissa Euroopan maissa Lidlistä saa myös alkoholit ja viinitarjoukset edullisesti, vain pari euroa pullo ja 3 litran laatikko alta 10.-. Omatoimimatkaajan tulee löytää huoneisto/ huoneistohotelli, jossa voi laittaa ruokaa. Liikkumiseen edullisinta on hankkia monimatkakortti. Myös tietenkin pitää bongata lennot, jotka ovat tarjouksessa. Ranskaa voi verrata hinnoittelun suhteen hyvin Suomeen. Tupakkatuotteet ovat jopa kalliimpia. Englanninkielen lisääntyminen on tuonut palvelut huomattavasti helpommaksi. Kun ei puhu ranskaa, niin asiointi voi olla hankalaa. Erilaisissa julkisissa toimistoissa asioitaessa törmää monimutkaisuuksiin, konservatiivisyyteen ja myös epäystävällisyyteen. ”Maassa maan tavoin.” Kansa kadulla on auttavaista ja hyvän tuulista. Ehkäpä eteläranskalaiset ovat rennompia ja elämänmyönteisempiä? "Ota selvää" Olut: 4-8 € ½ l. Tupakka-aski 7- 9.- Bensiini/ diesel 150-166.- l.\nTiistaina Teivon raveissa 1,6-kertoimisena supersuosikkina uransa avausstarttiin lähtenyt Raviliiga Ilveksen hevonen Rehab, ”Ripa”, vastasi huutoon sataprosenttisesti. Vaivaton voitto näyttävällä tyylillä kirvoitti paikan päällä olleesta satapäisestä omistajaporukasta mahtavat aplodien säestämät kannustushuudot maalisuoralla.\nRehabin valmennustiedot antoivat odottaa menestystä jo etukäteen. Kyseessä oli kuitenkin ruunan uran ensimmäinen startti, jossa on aina mukana epävarmuustekijöitä. Miten hevonen reagoi uusiin olosuhteisiin, ratavaloihin, musiikkiin ja muihin kilpailijoihin on aina arvoitus, joka ratkeaa vasta tositilanteessa. Tästä testistä Ripa selvisi liput liehuen ja suoritti tehtävänsä upeasti. Mika Forssin mallikas ohjastus tuotti valjakolle selkeän voiton. Sekä kuski että valmentaja Markku Nieminen olivat hevosen esitykseen todella tyytyväisiä ja näin oli asian laita myös omistajakunnan keskuudessa. Iloisia ilmeitä ja hymysuita oli Teivon etusuoralla alun toista sataa. Mukana voittoseremonioissa olivat myös Ilveksen Liiga-joukkueen kapteeni Eemeli Suomi, puolustaja Tuomas Salmela sekä valmentaja Markku Nieminen.\n- Näin toimii Raviliiga parhaimmillaan, iloitsee Teivon ravikeskuksen johtaja Päivi Lehtonen illan yli tuhannen katsojan yleisöstä. Kaikki paikalla olleet omistajat nauttivat oman hevosensa voitosta. Ei siinä kohtaa mietitty, minkä jouhen mahdan omistaa.\nRehab on täysiverinen paikallisjulkkis. Kasvattajanimen Ravitalli Hopen takaa löytyy ylöjärveläisen Aripekka Pakkasen perhe. Hevosta valmentaa Teivossa ratatallia pitävä Markku Nieminen ja ensimmäisen voiton ajoi Pirkanmaan – ja koko Suomen – paras ohjastaja Mika Forss. Rehabin kimppaa eli Raviliiga Ilvestä vetää tamperelainen Satu Laakso, tunnettu ravimaailman ääni. Hoitaja Piia Riihuhta tekee päivittäin eniten tunteja Rehabin kanssa ja vastaa urheilijan hyvinvoinnista.\nRipan päätähtäin on syksyn ikäluokkakilpailuissa ja Markku Nieminen tiiminsä kanssa rakentaa hevosta tämän mukaisesti. Jos kaikki menee suunnitelmien mukaan, Rehab kilpailee seuraavan kerran Teivossa tiistaina hiihtolomaviikolla 26.2.19. Tuona päivänä Teivossa on myös Talvirieha klo 15 alkaen. Tarjolla on ilmainen sisäänpääsy klo 15-17, ilmaista poniratsastusta, ravikärryajelua, keppareita, nuotiomakkaraa ja pulkkamäkeä.\nMyös Raviliiga Tapparan hevonen, Marschall Match eli ”Sheriffi”, lähtee ensi tiistaina ensimmäiseen ravikilpailuunsa Jyväskylään.\n- Jyväskylässä oli nappisarja aloittavalle hevoselle. Siinä Sheriffillä pitäisi olla mahdollisuudet yhtä tyylipuhtaaseen voittoon kuin Rehabillakin oli. Kun saataisiin kummallekin hevoselle hieno alku uralle, voidaan alkaa miettiä kotiottelua Raviliiga Ilves – Raviliiga Tappara, kertoo Marschall Matchin valmentaja Tuija Irri.\nTeivon toimistolla mietitään jo Kriterium-karsintoja\nTeivossa ravataan aina lokakuun ensimmäisenä viikonloppuna 3-vuotiaiden lämminveristen klassinen kasvattajakilpailu, Kriterium, joka on Teivon ravikauden ykköstapahtuma. Karsinnat ajetaan syyskuun viimeisellä viikolla.\n- Viime vuonna Erkki-Pekka Mäkisen Graceful Swamp voitti Kriterium-karsintansa ja oli yksi suosikeista loppukilpailussa. Saimme hienon paikallisotteluhengen nousemaan ja EP Mäkinen sekä ”Sämpylä” vetivät Teivoon liki 5000 hengen yleisön. Jos tänä vuonna saadaan Kriteriumin loppukilpailuun Raviliiga-hevosia, ja jos vielä saadaan oman radan varsoja, meillä pitäisi olla kaikki edellytykset nousta yli 5000 hengen yleisöön, intoilee Päivi Lehtonen.\nKymmeniä uusia osakkaita\nRehabin voitto toi heti kymmeniä uusia omistajia ja pian Raviliiga Ilves on myyty loppuun. Raviliiga Tappara tulee myynnissä perässä, mutta uran avausstartti poikii varmasti uusia omistajia myös Sheriffille.\n- Ajatus yhdistää jääkiekkoa ja hevosia on toiminut meillä Pirkanmaalla odotusten mukaisesti. Esimerkiksi lauantaina maaliskuun 9. päivä Hakametsässä perhepäivässä esittelemme hevosia jääkiekon harrastajille. Viemme Hallille poneja ja keppareita ja toivomme, että mahdollisimman moni pääse kokemaan turpaterapiaa ja innostuu siitä, kertoo Päivi Lehtonen.\nJa eikä malta olla lisäämättä loppuun\n- Tietysti tässä pitää heittää hiukan haastetta Tapparan kannattajille, että saataisiin vauhdilla täyteen myös Raviliiga Tappara.\nTiistaina 26.2.2019 lasten tapahtuma kello 15-17, ravit kello 18-21\nTeivon ravikeskuksessa. Kaikenikäisille.\nIlmainen sisäänpääsy klo 17 asti. Lipunmyynti klo 17 alkaen, liput 5 e/aikuinen, lapset alle 18-v. ilmaiseksi. Ravien käsiohjelma 3 e.\nNuotiomakkaran paistoa lasten ulkoleikkipaikalla.\nPulkkamäki tallinmäen rinteessä, oma pulkka tai liukuri mukaan! Keppihevosrata sään mukaan joko ulkona tai Hau-Hau Koirakeskuksessa. Oma kepparin voi ottaa mukaan tai lainata Teivosta.\nIlmainen poniratsastus ulkoleikkipaikan läheisyydessä.\nIlmainen ravikärryajelu tallinmäellä.\nKlo 18 ravit ja toivomme Raviliiga-varsoja 3-vuotaiden kilpailuun!\nKatsomon ja tallialueenkahvila palvelevat klo 15 alkaen.\nKatsomoravintola Grand Prix avoinna klo 17 alkaen ja lapset ovat lämpimästi tervetulleita myös ravintolaan.\nRavintolan pöytävaraukset ravintola@teivo.fi tai puh. 050 3700 088\nTalviriehan yhteistyössä Tamperelainen, Radio SUN ja Hau-Hau Koirakeskus\nLisätietoja: Päivi Lehtonen, Teivon ravikeskus, toimitusjohtaja, p. 040-7795583, sposti: paivi.lehtonen@teivo.fi\nHuittisten raviurheilun kiintotähti, Hullumies jää eläkkeelle\nHuittisen raviurheilun mannekiini, ori Hullumies eläköityy – ravihevosen on pakko lopettaa työt, vaikka ne vielä maistuisivatkin\nKonepajayrittäjä Janne Survonen Huittisista paiskii omassa yrityksessään töitä kuin Hullumies raviradalla. Yritys valmistaa asennusvalmiita teräsrakenteita, kappaleita ja kokonaisuuksia myös Vampulan konepajalla.\n- Onhan meillä Hullumiehen kanssa yhteistä. Meillä konepajayksikkömme valmistaa kustannustehokkaasti asennusvalmiita teräsrakenteita, -kappaleita ja -kokonaisuuksia niin alihankintana teollisuudelle kuin suoraan yrityksille ja yksityishenkilöille. Olemme erikoistuneet lujien ja vahvojen metallien työstöön ja kokoonpanoon ja kiinnitämme erityistä huomiota laatuun. Teräksenvahvuus, sitkeys ja laadukas tekeminen näkyvät Hullumiehen ja Seppo Sarkolankin jäljessä. Huittisissa on edelleen hullumiehen asennetta ja huumoria, ja Huittisten markkinointimies Hullumies ansaitsee loimensa, totesi Janne ja lupasi tarjota eläkkeelle siirtyvälle orille loimen.\nHullumiehen huikea ura käynnistyi viisivuotiaana ja heti ensimmäinen kilpailukausi tuotti kahdeksan täysosumaa ja Derbyn viitossijan. Kuusivuotiskaudelle meno vain vahvistui ja kevään kuuden voiton putkeen mahtui mm. kymppitonnin arvoinen Satakunta Seniorin ykkössija. Vielä parempaa oli kuitenkin luvassa, kun ori spurttasi kesän Suur-Hollola-ajossa ylivoimavoittoon ja kuittasi Talli Hullumiehelle komeat 30.000 euron ykkösrahat.\nTulevina kausina Hullumies vakiinnutti paikkansa suomenhevosten ykköstasolla. Erityisen jännät hetket omistajilla oli Porin kuninkuuskilpailussa vuonna 2014. Ori lähti 3100 metrin päätöskisaan johtoasemasta voitettuaan kaksi avausmatkaa. Taipuminen takajoukkoihin pudotti Hullumiehen kuitenkin lopputuloksissa kahdeksanneksi. Paluu voittokantaan tapahtui heti seuraavassa startissa Teivon Erilo-juoksussa ja keulavoiton Hullumies nappasi muutamaa viikkoa myöhemmin myös Vermon Tähtisprintteristä.\nVuonna 2015 Hullumiehestä tuli yksi kaikkien aikojen nopeimmista suomenhevosista, kun se Mikkelin Suurmestaruudessa paineli mailin 19,6-kyytiä ja hävisi tulevalle ravikuninkaalle Jokivarren Kunkulle vain täpärästi. 1.20-haamurajaa ori hätyytteli myös uusiessaan Vermon Tähtisprintterin voiton vuonna 2016.\nKoko urallaan Hullumies on ehtinyt kilpailla 150 kertaa, joista voittoja on 34 kappaletta ja palkintorahoja ori on kerännyt lähes 300.000 euron edestä.\nUusi Bengtskär-dokumentti tuoreeltaan Tampereelle ja Valkeakoskelle\nSuomen Majakkaseura julkaisee 16. maaliskuuta uuden 40 minuutin dokumenttielokuvan Bengtskärin majakasta. Elokuva sisältää ainutlaatuisen koosteen Bengtskäristä kuvattua materiaalia ja se kattaa Bengtskärin majakan koko tähänastisen historian 1906-2018.\nDokumentti esitetään Hangon ensi-illan jälkeisenä päivänä 17. maaliskuuta Tampereen Metsossa ja Valkeakosken pääkirjastossa yleisölle ilmaisissa näytöksissä. ”On kunnia päästä takaisin Metson hienoihin tiloihin Tampereella pitkän kiertelyn jälkeen. Valkeakoskelle tulemme nyt ensi kertaa noin kymmenen vuotta kestäneellä kiertuetaipaleellamme”, sanoo elokuvan tuottaja ja Suomen Majakkaseuran kiertuevastaava Pekka Väisänen. ”Olemme saaneet käyttöömme ainutlaatuista materiaalia, muun muassa 1990-luvulta kahdestakin tapahtumasta, jotka filmattiin, mutta materiaali jäi tuolloin käyttämättä”, Väisänen sanoo. Majakkaseuran luotto-ohjaaja Sakari Manninen on koostanut runsaasta materiaalista monipuolisen elokuvan, jossa käydään läpi niin majakan rakentamiseen johtaneet syyt, rakentaminen, elämä majakalla kuin kuuluisa Bengtskärin taistelukin 1941. Mukana on kahden taisteluun osallistuneen miehen haastattelu. ”Unohtaa ei sovi myöskään Bengtskäriä pian neljännesvuosisadan pyörittänyttä Wilsonin perhettä. Heidän panoksensa Bengtskärin säilymiselle tuleville sukupolville on ollut täysin ratkaiseva. Tämä tuodaan elokuvassa selkeästi esille”, Väisänen sanoo. Majakkaseura lähtee elokuvan kera kevään ainutlaatuiselle ”kirjastokiertueelle”. ”Paikkakuntia on koossa jo liki 20, mutta lisää mahtuu vielä kiertuekalenteriin. Suosimme sellaisia kuntia, jotka antavat esitystilan korvauksetta käyttöömme. Innostus kirjastoväen keskuudessa onkin ollut kiitettävää.” Toisena elokuvana kiertueella nähdään dokumentti Märketin majakasta (vaihtelevasti Märket 2012, 25 min ja Märketin majakanvartija, 35 min). Tilaisuudet ovat yleisölle maksuttomia. Kiertueen alkua Majakkaseura juhlista julkaisemalla Sakari Mannisen majakkaelokuvista kootun tupla-DVD:n. Se sisältää kuusi dokumenttia ja yhteensä yli kolme tuntia materiaalia Suomen majakoista. Uutta DVD:tä voi ostaa kiertueelta. Majakkaseura on tuottanut 11 elokuvaa vuosina 2012-2018. Elokuvien avulla seura haluaa tallentaa majakkahistoriaa ja tehdä sitä tunnetuksi ympäri Suomen ja täten edistää merimerkkien suojelua. Esitykset Pirkanmaalla: Lauantai 17.3. klo 10.30 Valkeakoski, pääkirjasto Lauantai 17.3. klo 13-14.30: Tampere, pääkirjasto Metso, Lehmus-Sali Näytöksiin vapaa pääsy. Tapahtuman yhteydessä myynnissä mm. kuuden majakkaelokuvan uutuuskokoelmä DVD:llä (kaikki elokuvat Majakkaseuran tuotantoa). Lisätiedot ja haastattelut: Tuottaja ja kiertuevastaava Pekka Väisänen, SMS, p. 0449700677 (myös kuvamateriaali medialle) Puheenjohtaja Katja Hagfors, SMS p. 044 3200 309\nLämminhenkinen tapahtuma Keskustorilla\nSafka-aid - ruokaa jaossa Asunnottomien yössä\nTapahtumien Yön messun kolehtivaroilla tuotetiin Tampereen Keskustorilla Safka-aid -tapahtuma Asunnottomien yönä 17.10. Vanhalla kirkolla tarjolla oli kello 15–17 keittoa kaikille sekä Costello Hautamäen musiikkia. Kaikille avointa tapahtumaa olivat järjestämässä\nTampereen seurakuntien diakoniatyö,\ndiakonia ja yhteiskuntavastuu,\nKuule köyhää ja\nmoottoripyöräkerho Sons of Abraham\nKANARIA – VARMA VALINTA\nEi koskaan tietenkään voi olla täysin varma, mutta kun valitsee Kanariansaaret lomakohteeksi, ovat riskit monessa suhteessa pienemmät. Rauhaton Turkki ja vielä rauhattomampi Lähi-Itä eivät loista tällä hetkellä turismin auringon alla suosittuina matkakohteina. Päätimme valita Kanariansaaret ja sieltä Los Cristianoksen, jossa en aiemmin ollut käynyt. Matkan perilläoloaikaa helpotti huomattavasti kentän läheisyys kohteeseemme. Olimme varanneet vain viikon matkan ja sekin perustui vuosi sitten edellisellä matkalla voitettuun lahjapalkintoon. Aika joulun alla ei varmastikaan ole paras mahdollinen, mutta ei myöskään huonoin, sillä lämpöä oli kohtuullisesti. Pilvettömänä päivänä varjossa mitattiin 28 astetta lämpimimmillään ja viikon kylmin, pilvisin päivä oli 22 asteen korvilla. Siis kylminkin päivä oli normaalin suomalaisen kesäpäivän lämpöinen.\nEn odottanut paikalta mitään ihmeellistä ja suhtauduin matkaan hyvin neutraalisi, sillä ilmat voivat pilata matkan kerta kaikkiaan. Loma on aina lomaa – sanotaan, mutta kun pimeästä Suomesta lähtee, on aurinko aina tervetullut. Makaaminen altaalla ja niin sanottu grillaaminen ei ole pääasia matkallani, mutta kyllä siitä välillä nauttii. Pilviset päivät kuitenkin antoivat meillekin helpon päätöksen tehdä jotain muuta. Jo Suomessa olimme päättäneet kiertää saari ympäri. Siihen luonnollisesti kuului vierailu maailman kolmanneksi suurimman tuliperäisellä saarella sijaitsevan tulivuoren, Teiden juurella. Teide nousee lähes 4 kilometrin korkeuksiin ja se on Kanariansaarten suosituin nähtävyys. Vuokra-autolla sinne nouseminen on mielenkiintoista ja hauskaa. Auton vuokraus on Espanjassa edullista ja päivävuokrat ovat 26 eurosta ylöspäin. Vaikka Teiden juurellakin oli alle 10 astetta lämmintä, päätimme tuolle päivälle ottaa vuokralle avoauton, joka oli 80 euroa. Katto auki ei kuitenkaan tarvinnut mennä kuin muutama kilometri, kunnes pääsimme moottoritielle ja päätimme nostaa katon takaisin. Automme VW Beetle antoi mukavaa kyytiä ja bensiinilaskumme oli 15 euroa, joten kaikkiaan maksoimme päivästä autolla alle ”satasen.”\nKAUPASTA OMAT EVÄÄT\nJos varaa huoneiston tai vastaavan keittiöllä, on kannattavaa ja hyvin edullista laittaa ruokaa omassa huoneistossa. Ruoka on suomen hinnoista noin puolet halvempaa, kun teet ostokset isossa ruokamarketissa. Me olimme ottaneet nyt palkintovaihtoehdoissa tarjolla olevat hotellit, eikä niissä ollut ”all Inclusive”- vaihtoehtoa. Sen sijaan keittiöllinen meidän huoneisto oli ja se mahdollisti ruuan laiton myös hotellissa. Teimme vain pakolliset aamupalat ja välipalat, mutta illastimme kaupungilla. Los Cristianoksen rantakatua mentäessä pohjoiseen vaihtuu toinen suosittu turistikylä, Playa de las Americas. Se on hitusen äveriäämmän ja uudemman oloinen, jossa ei ole niin idylliä tunnelmaa kuin Cristianoksessa - tuntui ainakin minusta. Myös hinnat ovat Cristianoksen puolella halvempia kaikessa; ruuassa, vaatteissa, elintarvikkeissa ja majoituksessa. Asuimme hyvin korkealla, aivan vuoren seinämän läheisyydessä ja sieltä näkymät alas satamaan olivat kerrassaan upeat. Espanjan Puerto Ricossa käyneet tietävät, ettei huonojalkaisen ole hyvä asua kovin korkealla. Meistäkin molemmat potivat muun muassa polvivaivoja, joten kätevää oli kävellä alas rantaan ja tulla taksilla tai bussilla takaisin hotellille. Bussikuljetus oli ilmainen ja taksi maksoi vain nelisen euroa kolmen kilometrin matkalta.\nValtava määrä eurooppalaisia eläkeläisiä muuttaa edelleen Kanariansaarille. Ympärivuotinen lämpö ja auringon valo antaa varmasti lisää voimia elämään. Vaikka aurinko laski vuodenvaihteen alla jo klo 18 maissa sielläkin, ja nousi klo 8 jälkeen, oli päivän valoa meidän vastaavaan aikaan tuhannesti enemmän. Auringon ja valon tuomaan energiaan on uskottava. Tutkitusti jaksamiseen vaikuttaa valosta saatu energia. Matkamme yllätysvierailuun kuului osakekauppiaan esitelmä, josta sitten puuttui jo lämpö ja valo. Niin kauan kuin jaksat olla kiinnostunut heistä kuin helppoheikeistä, on tilaisuus siedettävä. Me kuitenkin halusimme olla maksamatta 30.000 euroa vaan siksi, ettei sellaista raahaa ollut kummankaan meidän tilillämme. Tosiasiassa monet lomaosakkeiden omistajat ovat halunneet purkaa viikko-osakkeet ja ostaa siivun näistä hotelleista. Idea kuulosta houkuttelevan hyvältä, sillä rahalle voi saada kohtalaisen hyvän tuoton, koska hotellit ovat matkatoimistojen myyntikapasiteettia ja näin käyttöasteet ovat korkeita, yli 90 %. Yllättävän valoisa kokemus sen sijaan oli paikalliset markkinat torilla, joihin en ihan innolla yleensä lähde. Nyt kojut olivat sopivan pienellä alueella ja tavaraa oli silti pilvin pimein esillä. Jos olet siinä tilanteessa ja jo matkasi siinä tilassa, että on pakko ostaa matkalaukullinen tuliaisia, hoida se kylämarkkinoilla. Rihkamaa, piraatteja ja joitakin uutuustuotteita löytyy täältä ihan joka lähtöön. Mekin löysimme kaksi uutta keksintöä; toinen sulki avatut pussit ja toinen teki nutturan pitkiin hiuksiin käden käänteessä. Pian meidänkin käsissä oli kymmenkunta muovikassia ja kussakin yksi tuliainen, joita me sitten yhdistelimme ennen taksiin astumista. Päivä markkinoilla takasi kuitenkin sen, ettei tarvinnut iltaisin hypistellä ihan jokaisessa liikkeessä – tai oikeastaan kävellä hänen perässään, joka hypisteli. Ja olihan viikko aika lyhyt aika shoppailullekin, hän tokaisi! Yhtä kaikki. Teneriffa saa arvosanan 8,5 ja sinne ei heti tarvitse mennä uudestaan, mutta jokaiselle suosittelen, joka ei ole vielä käynyt?Yleensä kaikki toimii. Turvallisuus on hyvin hoidettu. Hinnat ovat kohtuulliset ja auringon paistaessa talvikohde ajaa asiansa. Englanti on turistipaikkojen valtakieli.\nTanskan länsipuolella sijaitseva Legoland on kokoperheen huvipuisto kerrakseen. Jos perheen pieneimmät odottavat sinne pääsyä, on se aikuiselle melkoinen ihmetysten kummastus. Lasten riemu laitteista toiseen ei ota yhdessä päivässä laantuakseen, mutta samalla aikuinen kulkee, katsoo ja kummastelee, kuinka kaikki tämä on voitu rakentaa legoista. Nykyinen lentoyhteys Helsingistä Billundiin tekee matkasta helpon.Hinnat Tanskassa ovat Suomen tasolla, mutta palvelu ja vastike rahalle on huimasti parempaa. Meidän lentomme oli Helsingistä Kööpenhaminaan ja vuokrasimme auton sieltä. Autonvuokraus on erittäin edullista Tanskassa.Uuden karhea isohko henkilöauto maksaa vain noin 30.- päivälle kaikilla vakuutuksilla. (BMW) Kööpemhaminasta lennettäessä on tietenkin vierailtava yhdessä Pohjoismaiden, ellei koko Euroopan, hienoimmista Tivoleista. Mekin vietimme lauantai-illan Tivolin pyörteissä, joka osottautui vähän liian ruuhkaiseksi päivävalinnaksi. Pitkään viikonloppuun ajo "Köpiksesta" Legolandiin ja matkalla yöpyminen Viking-kyläaiheisella leirintäalueella oli aikataulullisesti hiukan kireä, mutta ohjelman täyteinen.Täällä sesonki ja kesälomakausi olivat jo ohi ja pettymykseksemme emme päässeet massiivisiin ulkovesiliukumäkiin. (Vikingkylä) Tanska on hyvä maa matkailla kokoperheen voimin. Palvelu, tarjonta ja hintataso jättävät matkailijalle yleisesti ottaen hyvän mielen - sitä mekin haimme! Teiden kunto on autoilijalle miellyttävän hyvätasoinen.\nMatka suuntautui ensin Helsingistä laivalla Tukholmaan ja sieltä Eurooppa 4 tietä Norrköpingin kautta Karlskronaan. Idyllisessä Karlskronassa autokunta tutustui merimuseoon. Kaupunki on ollut merkittävä Ruotsille vahvana laivastokaupunkina ja sen suuri rooli mereltä tulevien vihollisten torjunnassa on puolustustehtävien ydintä vuosisatojen varrella.\nMatkan pääkohteena oli Krakova ja sinne suuntasimme parin hyvin levätyn päivän jälkeen. Vuorossa oli matkamme pisin osuus, 600 km, mutta pääkohteeseen sen jaksoi hyvin odottavaisin mielin. Suuntasimme automme tielle E 75. Tie oli valtaosin moottoritietä ja keskinopeudet olivat noin 110 km/h parhaimmillaan. Tie osuuksilla oli muutamia tietulleja, mutta ne olivat kohtuullisen halpoja, vain 2,5.- luokkaa. Muutamia kyliä ja niiden kohdalla syntyneitä ruuhkia ja odotuksia tien kunto ja sallitut nopeudet yllättivät positiivisesti. Illalla hyvissä ajon tulimme Krakovaan.\nKaikkialla toimi Wi-fi moitteettomasti ja näin oli helppo ”buukata” matkan seuraava kohde, sillä tätä pitemmälle emme olleet matkaa suunnitelleet kirjaimellisesti. Netti laulamaan ja ensin katsoimme sääkarttoja. Parhaimmat kelit olisivat jatkuneet etelään, mutta kahden viikon loma-aika olisi käynyt kireäksi. Päätimme siis ottaa suunnaksi Keski-Saksan ja starttasimme auton aamun koitteessa kohti Dresdeniä. Ajomatkaa oli runsas 500 km, emmekä poikenneet sankan sateen takia ensin suunnittelemaamme Auschwitziin vaan jatkoimme tietä E 40 läpi Katowicen kohti Dresdeniä. Moottoritie oli hyvä ja yhdellä tietullilla Puolan puolella selvisimme mukavasti Saksan maalle. Toisessa maailmansodassa lähes täysin tuhoutunut Dresden olikin suuri yllätys. Löysimme heti hotellimme ja sen taso oli hinta-laatusuhteessa kohtuullinen, noin 90.- autotallipaikan kanssa. Iltakävely kaupungin sydämessä sai meidät sanattomaksi, kun eteemme avautui suuri Zwingerin palatsi puutarhoineen ja kaupunkia halkaiseva Elbe joki. Vierailumme kaupungissa oli lyhyt – liian lyhyt. Dresden tarjoaa mielettömän määrän taidetta ja historiaa, johon pitäisi käyttää ainakin kaksi kokonaista päivää.\nMutta meidän matkamme jatkui aamukahvin ja pienen tovin jälkeen, jonka käytin seuraavan paikan hotellivarauksen varmistamiseen. Automme nokka suunnattiin kohti Bremeniä. Luvassa oli nopeaa ja hyväkuntoista Autobaanaa Saksassa. Nafti 500km ja alle 5 tuntia oli suunniteltu päivämatkamme, kunnes Hannover sivusta tervehtien oli saatava tankki täyteen. Tankkauksen jälkeen hukkui A 7 moottoritiellä Bremenin opasteet ja olimme vähän kuin hukassa. Selvitimme asiaa ja saimme tietää, että päätie Bremeniin on poikki ja kiertotie ohjaa mutkien kautta. Joka tapauksessa olimme jo klo 17 aikaan hotellissamme, joka sijaitsi aivan päärautatieaseman lähellä. Vastaanottovirkailija tunsi sympatiaa, kun kerroimme pienet vaikeudet matkallamme ja päätti lohduttaa meitä antamalla huoneeksi sviitin. Tämähän sopi kuin nenä päähän ja otimme samalla majoituksen kahdeksi yöksi. Autopaikka löytyi hotellin pihalta aidatulta alueelta ja isoihin huoneistoihin tottuneena sviitti tuntui tilavalta kylpyammeineen ja parvekkeineen. Kuplivaa lasiin ja amme täyteen Amerikan malliin olikin nyt paikallaan. Bremen on hieno kaupunki ja sopivan kokoinen nähdäkseen pienessä ajassa paljon. Me tutustuimme keskustan Taiteeseen, kaupungin halkaisevaan Weser-jokeen ja mukaviin ostoskatuihin sekä vilkkaaseen turistielämään rautatieaseman kupeessa.\nNimimerkillä: kymmeniä tuhansia kilometrejä muualla Euroopassa! Tässä artikkelissa ei ole erityisesti paneuduttu hintoihin ja huomioon otettaviin asioihin.\nTurvallisia kilometrejä! Teppo Välimäki\nOi ihana Amsterdam\nNoin kuuluu lapsuuteni laulun sanat! Kaupunki, josta on lukuisia lauluja, valmistautuu jokavuotiseen kevääseen Tulppaanifestivaalilla. Miljoonat turistit ympäri maailman vierailevat huhtikuussa ihailemassa Tulppaanien loistoa, ja sitä siellä todellakin riittää. Virtaa Ajassa lehti piipahti myös kukkaloistossa.


Adressit ja väripostikortit | Sinivalkoinen Valinta Adressit ja väripostikortit – Sinivalkoinen Valinta\nYli 50 vuoden aikana olemme jatkuvalla uudistumisella ja kovalla työllä saavuttaneet ammattitaidon, joka näkyy tuotteissamme hyvänä laatuna ja täsmällisinä toimitusaikoina. Jokaisen tuotteen kohdalla otamme huomioon käyttötarpeen ja -tilanteen. Näin syntyy toimiva ja asianmukainen lopputulos.\nMiilux kulutus- ja suojausterästuotteet\nRakennus- ja teollisuustuotteet Miilux Oy\nRakennus- ja teollisuustuotteet Zerust Oy\nZerustExcor on polyeteenipohjaisten korroosionestokalvojen tuoteperhe, joka yhdistää tehokkaan ja aktiivisen korroosioneston polyeteenimuovin käytettävyyteen. Tuotteet ovat tarkoitettuja pääsääntöisesti kuljetuksen ja varastoinnin aikaiseen korroosionestoon, ja ne antavat luotettavan suojauksen metallituotteille usean vuoden ajaksi. Kalvoja on saatavilla laaja valikoima erilaisiin suojaustarpeisiin, ja ne voidaan myös räätälöidä asiakkaan toivomusten mukaisesti. Kalvot ovat kierrätyskelpoisia.\nDoorwayn nosto-ovet valmistetaan Kiimingin tehtaammalle asiakkaan mittojen mukaan. Satsaamme tuotekehitykseen ja suomalaiseen tuotantoon.\nRakennus- ja teollisuustuotteet Olotar\nRakennus- ja teollisuustuotteet Nordic Waterproofing Oy\nKerabit-bitumikatteista löydät varmasti sopivat tuotteet kaikille katoille, oli kyseessä sitten jyrkkä pientalon katto, loiva suurkiinteistön katto tai jotain siltä väliltä. Valikoimaamme kuuluu myös markkinoiden vähähiilisin vesikate, Kerabit Nature!\nRakennus- ja teollisuustuotteet Sealmaker Finland Oy\nValmistamme asiakaskohtaiset pakkauspehmusteet, yksittäisinä protokappaleina tai miljoonien kappaleiden tuotantosarjoina.


Reppureissaajan Mauritius - Alohatravels Reppureissaajan Mauritius - Alohatravels\nMatkasimme Mauritiukselle halpojen lentojen innostamina talvella 2017. Reissutarinoita tältä matkalta löytyy Mauritius-tagin alta ja viimeiset osat odottelevat vielä päivän valoa. Muistelimme juuri viime talven matkaa reissukumppanini kanssa ja päädyimme pohtimaan, mitä Mauritius meille antoi. Keskustelu innosti kirjoittamaan tämän tekstin. Miksi Mauritius jätti meidät hieman kylmäksi?\nOlen aikaisemmin luokitellut Mauritiuksen vahvasti paratiisisaari-kategoriaan. Tiedättehän, silmänkantamattomiin valkoista hiekkaa, turkoosi vesi ja huojuvat palmut. Kerrassaan täydellinen häämatkakohde! Kuvitelmani romuttui kun matkustin paikan päälle. Missä olivat ne paratiisirannat? Airbnb:tä suosivina ja omissa oloissa viihtyvinä, luksusresortteja kaihtavina reppureissaajina ne eivät meille juuri näyttäytyneet, vaikka aktiivisesti kiersimmekin saarta ympäri. Tulimme siihen tulokseen, että paratiisirantojen on oltava näiden hulppeiden hotellikompleksien suojassa piilossa. Ainakin hotellien mainoskuvissa valkohiekkaiset rannat ovat perinteisesti olleet kauniisti edustettuina. Kävimme toki useammallakin kauniilla rannalla, mutta ne eivät vastanneet kuvien luomia ennakko-odotuksia ja paratiisifiilis jäi uupumaan. Mietin asiaa ja tulin hieman surulliseksi. En omasta puolestani, vaan siitä mitä turismi on saanut aikaan. Paikalliset eivät välttämättä ikinä pääse nauttimaan maansa kauneimmista hiekkarannoista, kun ne on aidattu hotelliasiakkaiden käyttöön.\nEnteilin ”pahaa” jo majoitustarjontaa etukäteen kartoittaessani; bungalow-tyyppistä rantamajoitusta löytyi Mauritiukselta hyvin niukasti. Tarjolla tuntui olevan joko kaupunkiasuntoja (Airbnb) tai luksushotelleita all inclusive -palveluilla. Kovalla vaivalla (Airbnb:n tarjonta tuli todella koluttua läpi moneen kertaan) onnistuimme kuitenkin löytämään miellyttävät majapaikat, joskin ainoastaan yksi paikoista vastasi tunnelmaltaan täysin sitä mitä haimme. Matkamme kaunein ja rauhallisin ranta löytyi täältä, ja oma bungalow rannan tuntumassa oli ehdottomasti yksi koko reissun kohokohtia. Olen kirjoittanut La casa mamasta oman postauksen täällä. Reissumme piti sisällään muutaman eri majapaikan ja useita kohtaamisia, mutta ainoat varsinaiset ”hengenheimolaiset” löytyivät juurikin tästä kyseisestä paikasta. Tämä ehkä kertoo hyvin siitä, että tarjontaa meidänlaisille reppureissaajille ei maassa ole liiaksi.\nEn missään nimessä halua kuulostaa kiittämättömältä; lomamme oli oikein onnistunut, Mauritiuksen luonto on kerrassaan upea ja maa tarjosi meille paljon nähtävää. Yleisestikin olen sitä mieltä, että mistä tahansa paikasta löytyy varmasti paljon nähtävää ja koettavaa, kunhan on itse oikealla asenteella liikenteessä. Meidän kohdallamme Mauritius ei vain lunastanut paratiisilupausta. Voin empimättä sanoa, että tähän mennessä kauneimmat rannat ovat löytyneet Aasian puolelta. En kuitenkaan epäile lainkaan, etteikö toisenlaiselle reissaajalle Mauritius voisi hyvinkin olla se ”paratiisi”. Juttelinkin paluulennolla hienossa resortissa majoittuneen pariskunnan kanssa, jolle jäi aivan erilainen fiilis Mauritiuksesta. Oikeastaan voin syyttää pettymyksestä vain itseäni ja omia ennakko-odotuksiani.\nJos suunnittelet matkaa Mauritiukselle, mutta kaipaat nimenomaan autenttista tunnelmaa, suosittelen ehdottomasti harkitsemaan vierailua myös naapurisaarilla; Madagaskar lännessä ja Reunion idässä ovat kuullun perusteella reppureissaajalle antoisempia kohteita. Olimme varanneet suurimman osan majoituksista etukäteen emmekä itse päässeet saarihyppelemään. Näin jälkiviisaana olisimme suunnitelleet reissun kulun hieman toisin. Mauritius on melko pieni saari ja sen kiertää nopeasti. Kahden viikon lomalla ehtii hyvin koluta myös ainakin toisen naapurisaarista. Jos taas haluat helpon loman hyvillä palveluilla ja luksuksella höystettynä, Mauritius voi hyvinkin olla sinun unelmakohteesi.\nOlisi mielenkiintoista kuulla muiden kokemuksia Mauritiuksesta; minkälaisen fiiliksen se sinulle jätti? Löysitkö paratiisirannat? Majoituitko luksuksen äärellä hotellissa vai muulla tavalla?\nReply Johanna | intothemystic.pallontallaajat.net keskiviikko, elokuu 22, 2018 at 23:06\nKiitos, tää postaus tuli kuin tilauksesta!:) Just nimittäin eilen mietiskelin, että minne sitä tulevalla talvilomalla lähtisi. Päädyin tutkiskelemaan google mapsilla noita kaakkoisen Afrikan rannikon eri saaria ja mietiskelin juurikin, että mitenköhän ne eroaa toisistaan ja mikä niistä olis paras matkakohde.\nReply Aino torstai, elokuu 23, 2018 at 13:28\nKiva kuulla!? Mauritius ja Malediivit varmasti nappivalinnat jos haluaa tasokkaaseen resorttiin ja hyvät palvelut. Muuten uskoisin että nuo Madagaskar ja Reunion voisi sopia paremmim. Seychellit myös täällä kiinnostaisi kovasti, vaikka taitaa nekin kuulua enempi tuohon luksus-kategoriaan, joskin ehkä hieman vähemmän hypetetty?\nReply Vieras maanantai, joulukuu 3, 2018 at 16:51\nHei, kiitoksia mielenkiintoisista reissublogeista. Kyseisen tekstin perusteella en lähtisi Mauritiukselle, mutta itsellä hyvin erilaiset kokemukset ko. paikasta ja voittaa monet Karibian luksuspikat mennen tullen. Mm siisteys ja palveluiden tason koin todella hyviksi. Yleisesti hotellien rannat ovat Mauritiuksella ns. public beacheja, joten myös teillä olisi näille rannoille ollut pääsy. Itse pidin enemmän Le Mornen rauhallisemmasta tunnelmasta. Siellä myös mahdollisuus uida merellä vapaiden delfiinien kanssa.\nOsittain Mauritiuksella koralliriutat ottavat aallot vastaan kauempana merellä, jonka vuoksi aallot eivät pääse rantaan asti. Tämän lisäksi edustalla olevat pienet saaret ovat erittäin hienoja paikkoja, joihin on suhteellisen lyhyt matka mm. Gabriel Island. Enemmänkin voisi jakaa, mutta suosittelen kokemaan kyseisen paikan itse.\nReply alohatravels torstai, joulukuu 6, 2018 at 11:40\nKiitos kommentistasi! Itselleni on myös herännyt epäilys, liikuimmeko mahdollisesti väärissä paikoissa. Esimerkiksi juuri tuo lounaisosa maasta jäi meiltä kokonaan tutkimatta, ja harmittelen näin jälkikäteen kun emme tietyissä luontokohteissa vierailleet. Uskon, että omalla kohdallamme kokemukseen vaikutti myös vuotta aikaisemmin tekemämme matka Filippiineille, joka oli monella tapaa todella eksoottinen ja ainutlaatuinen. Mauritius tuntui siihen verrattuna kovin turistikohteelta. Mainitsemasi pikkusaaret olisivat varmasti iskeneet meikäläisiinkin kovasti!


Lisätietoja :: Ikkunaremonttimestarit\nIkkunoiden valinnassa täytyy ottaa huomioon monia asioita, jotka kaikki vaikuttavat lopputulokseen jopa yli viideksikymmeneksi vuodeksi eteenpäin. Toki kaikki nämä seikat vaikuttavat myös loppuhintaan, jonka vuoksi kannattaakin rauhassa katsoa, että mitä ominaisuuksia haluaisit ikkunoissasi ehdottomasi olevan, mutta toisaalta myös niin, ettet valitse sellaista, joka ei sinua hyödytä ja maksa sitten sellaisesta turhaa.\nMitat lienevätkin ainoita ominaisuuksia joiden valintaan et voi vaikuttaa, mutta niiden selityksistä näet miten ikkunat tulee mitata ja näin ollen saat omilla mittauksillasi mahdollisimman tarkan tarjouksen ennen ammattilaisen varmistusmittausta.\nTämän vuoksi olemme koonneet sinulle tähän alle tärkeimmät huomion kohteet selityksineen helpottamaan järkevän valinnan kanssa.\nIkkunan koko ilmoitetaan karmin ulkomitan mukaan millimetreinä, mitattuna karmin ulkoreunasta ulkoreunaan. Eli seinässä olevan aukon mitasta vähennetään haluttu tilkerako. Jos seinässä olevan aukon koko on 121 cm x 121 cm, ikkunan koko on 1190 mm x 1190 mm. Hämeenkyrön Ikkunatehdas suosittelee 10 mm tilkerakoa ikkunan jokaiselle sivulle.\nIkkunoiden karminsyvyydellä tarkoitetaan karmilankun leveyttä. Karmilankun leveyden valintaan vaikuttaa seinän paksuus. Ikkunan karmilankku on oltava seinää kapeampi. Saneerauskohteissa kannattaa karminsyvyys valita mahdollisimman lähelle vanhan ikkunan karminleveyttä.\nIkkuna: Ikkunan voi avata irtokahvalla esimerkiksi pesua varten.\nTuuletusikkuna: Ikkunan voi avata yhdellä ikkunassa kiinteästi olevalla kahvalla esimerkiksi tuulettamista varten. Ikkunassa on lapsiturvallisuutta varten rajoitin, joka estää ikkunaa aukeamasta kokonaan.\nTuuletusikkuna ja hyttyspuite: Kuten edellinen, mutta ikkunassa on lisäksi irrotettava hyttyspuite.\nTuuletusluukku: Umpinainen tuuletusosa, jonka voi avata luukussa kiinteästi olevalla kahvalla. Luukun ulkopuolella on metallinen säleikkö, jossa on myös hyttysverkko.\nHätäpoistumisikkuna: Helposti avattava hätäpoistumistienä käytettävä ikkuna. Yleensä yläkerrassa on yksi hätäpoistumistie ikkuna per huone.\nTuuletusikkunan max leveys 1190mm\nTuuletusluukun max leveys 500mm\nHätäpoistumistien minimikoko 670x720mm ja lisäksi leveys + korkeus tulee olla vähintään 1790 mm.\nErikoisväri (omalla värikoodilla)\nKätisyys ilmoitetaan avautumissuunnan puolelta. Ikkunat aukeavat sisäänpäin, joten ikkunoiden kätisyys katsotaan sisältä päin. Kätisyys ilmoittaa kummalla kädellä ikkuna miellyttävämpi avata. Oikeakätinen ikkuna avataan oikealla kädellä ja oikeakätisessä ikkunassa saranat ovat ikkunan oikealla puolen.\nVaihtoehtoina on seuraavat:\nSOLAR Handy on ainoa tiiveyden osalta A-energialuokan ikkunoihin testatusti sopiva sälekaihdin, joka täyttää markkinoiden ainoana sälekaihtimena tuotestandardin EN13120 vaatimukset. Siinä ei ole roikkuvia naruja tai vipuja, vaan kaihdinta säädetään kahdella säätönupilla.\nValkoinen = 0159\nHarmaa = 0952\nNormaaleihin sivulle aukeaviin ikkunoihin säleverhojen nupit asennetaan sarananpuoleiseen puitteeseen.\nRakennusmääräysten mukaan turvalasi vaaditaan, mikäli valmiista lattiapinnasta lasin alareunaan on vähemmän kuin 700 mm.\nTurvalasi 6 mm tasolasi\nKäytetään yksityistiloissa turvalasin asemesta.\nNäkösuojalasi Stippolyte 4 mm\nKarkaistulasi 4 mm\nKäytetään yksityistilojen saunoissa ja takan läheisyydessä sekä julkisten tilojen turvalasituksessa. Ei sovellu palosuojalasiksi.\nHämeenkyrön Ikkunatehdas suosittelee ikkunaan korvausilmaventtiiliä silloin kun rakennuksessa on painovoimainen ilmanvaihto tai koneellinen ilman poisto, mutta ei korvausilmaa. Yksi korvausilmaventtiilinen ikkuna per huone.\nPyydä tarjous ikkunaremontista tai pelkístä ikkunoista


GDPR tulee – miten myynnin ja markkinoinnin tulisi valmistautua?\nSales Communicationsin ja lakitoimisto Fondian yhteisessä webinaarissa käsiteltiin lokakuun lopulla vuoden 2018 käytäntöön tulevaa EU:n uutta tietosuoja-asetusta, joka tunnetaan myös nimellä GDPR (General data protection regulation). Webinaarissa käytiin Fondian Legal Councelin Antti Iso-Markun johdolla läpi pääkohdat siitä, miten yritysten tulisi uuteen tietosuoja-asetukseen valmistautua.\nEU:n uusi tietosuoja-asetus astui voimaan jo 2016, mutta 25.5.2018 on viimeinen päivä ryhtyä soveltamaan uuden asetuksen määräyksiä.\n“Aiemmasta henkilötietodirektiivistä uusi asetus poikkeaa siinä, että se on nimenomaan asetusmuotoinen. Tämä tarkoittaa sitä, että kansallista lainsäädäntöä ei tarvita, ja asetus on pätevää oikeutta kaikissa jäsenmaissa, Suomi mukaan lukien. Tämä taas tarkoittaa sitä, että yksityinen henkilö voi suoraan vedota tähän lakiin”, Iso-Markku selvensi GDPR:n taustoja.\n“Suomessa oikeusministeriön työryhmä miettii asetuksen ympärille tehtävää lainsäädäntöä, ja se on esittänyt, että tietosuojavaltuutetun tilalle perustetaan kansallinen tietosuojavirasto, joka resursoidaan paremmin vastaamaan uuden asetuksen viranomaistehtäviä.”\nIso-Markun mukaan digimarkkinoijien on hyvä huomioida GDPR:n ohella myös EU:n vasta valmisteilla oleva ePrivacy-asetus, joka tulee vaikuttamaan myös markkinoinnin ja myynnin työhön. Tavoitteena on, että ePrivacy astuu voimaan samaan aikaan kuin GDPR.\nTietosuoja-asetuksen rikkomisesta kovat rangaistukset\nIso-Markku totesi, että GDPR on tärkeä, sillä digitaalisena aikana käytännössä kaikilla yrityksillä on hallussaan henkilötietoja.\n“Myös tekniset tiedot luetaan henkilötiedoiksi, ja myös niihin pätee sääntely. Jos yritys ei toimi uuden lainsäädännön mukaisesti, valvova viranomainen tulee ensin kehottamaan rekisterinpitäjää korjaamaan toimintaansa, ja jos ei asia korjaannu, kieltämään tietojen keräämisen. Jos edelleen rikotaan lakia, seuraamukset ovat kovat: kovimmillaan 20 miljoonaa euroa tai neljä prosenttia edellisen vuoden liikevaihdosta. Meillä valvova viranomainen olisi suunnitteilla oleva tietosuojavirasto.”\nVaikka säädöksiin tuleekin suhtautua vakavasti, Iso-Markku kuitenkin kehotti laittamaan jäitä hattuun kovien pelotteiden edessä. “Sanktioiden ohella kannattaa nykyisessä maailmassa, jossa ihmiset vaihtavat runsaasti tietoa vertaispalveluissa, kiinnittää huomiota puhtaaseen maineriskiin. Kaikki tietävät, että luottamuksen rakentaminen on hankalaa, ja siinä menee pitkään. Kun luottamus menee, se menee käytännössä välittömästi. Jos joku käsittelee henkilötietoja väärin ja fakta leviää yleisön joukkoon, on piru merrassa”, hän muistutti.\nEsimerkiksi Iso-Markku nosti taannoisen THL:n tapauksen, jossa laitokselta oli vuotanut arkaluontoisia henkilötietoja. Laitos joutui lopulta ilmoittamaan henkilökohtaisesti tietosuojavuodosta niille käyttäjille, joiden tiedot olivat levinneet verkkoon.\n“GDPR:n ollessa voimassa yrityksillä tulee olemaan sekä Suomessa että muualla Euroopassa velvollisuus ilmoittaa tietovuodoista viranomaiselle ja itse rekisteröityneille, joiden tietoja on vuotanut.”\nTietosuoja-asetuksen vaatimukset pähkinänkuoressa\nIso-Markku jäsensi GDPR:n huomionarvoiset muutokset nykyisiin käytäntöihin verrattuna sekä merkittävimmät vaatimukset yrityksille sen jälkeen, kun asetusta ryhdytään soveltamaan käytännössä.\n1. Rekisterinpitäjän osoitusvelvollisuus\nTähän asti on riittänyt yrityksen oma ilmoitus siitä, että tietosuoja-asiat ovat kunnossa. Jatkossa tämä pitää pystyä myös dokumentoimaan ja osoittamaan. Ykkösohjeeksi Iso-Markku antoi sen, että kaikki tietosuojaan liittyvä on dokumentoitava.\n“Lähtökohtaisesti dokumentointi kannattaa hoitaa todella tarkalla tasolla. Jos yritys käsittelee henkilötietoja suhteellisen vähän tai epäsäännöllisesti, tai tietojen käsittely ei ole riskialtista, siinä tapauksessa ei tarvitse dokumentoida ihan niin tarkkaan. Mutta jos koko liiketoiminta pyörii analysoinnin ympärillä, ja hallussa on kymmenien tuhansien ihmisten aineistoja, dokumentointi on tärkeää, sillä tietojen käsittelyyn liittyvä riski on kohonnut. Tällöin myös osoitusvelvollisuus on kohotettu.”\n2. Tietojen käsittelyn perusteen tarkka määrittely\nIso-Markun mukaan uudessa asetuksessa annetuista tietojen käsittelyn perusteista myynnille ja markkinoinnille oleellisimmat lienevät henkilön tai rekisteröidyn antaman suostumuksen peruste, sopimuksen valmistelemisen tai täytäntöön panemisen peruste, sekä rekisterinpitäjän oikeutetun edun toteuttamisen peruste.\n“Oikeutettu etu on merkittävä peruste, ja siitä on puhuttu paljon. Myynnin ja markkinoinninkin parissa varmasti sen perusteella tullaan tietoja kerämäään, mutta siinä on huomattava, että se on heikompi peruste kuin suostumus tai sopimuspohjainen käsittely. Oikeutettua etua tulee verrata rekisteröityneiden oikeuteen ja vapauteen, ja siinä katsotaan, kumman intressi on perustellumpi.”\nUuden asetuksen astuttua voimaan käyttäjälle on kerrottava jo ennen tietojen keruuta tietojen keruun ja käsittelyn peruste ja tarkoitus, eli mihin tietoja tarvitaan ja käsitellään.\n“Tietojen keruun ja käsittelyn tarkoitus voi olla lähtökohtaisesti aika helppo asia, mutta esimerkiksi analytiikan puolella, jossa kerätään käytännössä hirvittävä määrä dataa, voi olla, ettei itsekään tiedetä, mitä datasta tulee nousemaan ja mihin sitä lopulta hyödynnetään. Uuden asetuksen alla tämä on kyseenalaista, ja pitäisi määrittää melko tarkastikin etukäteen.”\n3. Suostumuksen hankkimisen tiukentuneet kriteerit\nIso-Markku nosti esiin, että uuden asetuksen myötä suostumuksen hankkimiseen liittyvät kriteerit tiukentuvat aiemmasta, ja korosti, että suostumuksen tulee jatkossa olla informoitu, yksiselitteinen, vapaaehtoinen ja osoitettavissa.\n“Toisin sanoen, sen pitää olla selkeästi erillään muista sopimusehdoista. Käytännössä sen siis pitää olla markkinointidatasta erillinen lause, esimerkiksi valintaruutu, eikä vaihtoehtoa saa olla etukäteen valittu. Henkilön tai käyttäjän pitää yksiselitteisesti klikata valinta itse, ja valikossa pitää olla hyvin selkeä teksti, esimerkiksi “täten annan luvan henkilötietojeni keräämiseen ja käsittelemiseen markkinointi- ja myyntitarkoituksissa”, Iso-Markku selvensi.\n“Best practicena voitaisiin kysyä vielä erikseen, mihin kanaviin markkinointilupa annetaan, esimerkiksi uutiskirjeisiin ja puhelinmarkkinointia varten. Rekisterinpitäjän pitää pystyä jälkikäteen osoittamaan, että suostumus on hankittu, eli suostumus täytyy kirjata esimerkiksi lokiin, jotta se pystytään osoitusvelvollisuuden mukaisesti myöhemmin todentamaan.”\n4. Tietojen keruun ja käsittelyn minimointi\nJatkossa tietoja saa kerätä vain sen verran kuin on tarkoituksenmukaista.\n“Tietojen keruun ja käsittelyn minimointi tarkoittaa sitä, että tietoja ei saisi kerätä enempää kuin mitä on absoluuttisesti tarpeen käsittelyn tarkoituksen toteuttamiseksi. Tämä on analytiikan kannalta ongelmallista, koska siinä usein pyritään keräämään kaikki käyttäjästä saatavilla oleva tieto.”\nHenkilötietoja ei voi säilyttää jatkossa loputtomiin, ja yrityksen on tietosuojailmoituksessa informoitava käyttäjää tietojen säilytysajasta tai säilytysajan määrittämisen kriteereistä.\n“Kriteeri voi olla esimerkiksi niin, että tietoja kerätään asiakassuhteen ylläpitämiseksi, ja tietojen säilytysaika on niin kauan kuin henkilö on asiakas. Sen jälkeen, kun asiakkuus päättyy, tiedot on poistettava. Kriteerit pätevät, ellei pystytä osoittamaan jotain muuta perustetta, jonka perusteella tiedot voidaan siirtää takaisin digirekisteriin. Tällaisia voivat olla alakohtaiset poikkeukset sekä kirjanpidolliset velvollisuudet.”\n6. Rekisteröityjen selkeä ja riittävä informointi\nUuden asetuksen perusteella yrityksen on kerrottava käyttäjille, miten ja miksi tietoja kerätään ja käsitellään.\n“Rekisteröityjen selkeä ja riittävä informointi on hoidettu, kun nettisivuilla ja palveluiden yhteydessä on selkeä tietosuojaseloste, jossa tietosuoja-asiat on selvitetty. “\n7. Rekisteröityjen oikeuksien toteuttaminen käytännössä\nUuden tietosuoja-asetuksen myötä yritys on velvollinen myös auttamaan rekisteröityneitä tietosuojaoikeuksien käytännön toteuttamisessa.\n“Käytännössä tämä tarkoittaa sitä, että käyttäjälle pitää pyynnöstä antaa hänestä kerätyt tiedot katsottavaksi, ja tarjota mahdollisuus korjata väärät tiedot. Käyttäjälle pitää myös antaa mahdollisuus pyytää tietojensa poistamista. Vanhoista käytännöistä poiketen tietosuoja-asetuksen uutuus on käyttäjän mahdollisuus pyytää tietoja ulos tietojärjestelmistä myös siitä syystä, että niitä voidaan käyttää muualla.”\n8. Alihankkijoiden kanssa tehtävä kirjalliset tietojenkäsittelysopimukset\nMonien yritysten henkilötietorekistereitä käytetään myös ulkopuolisten palveluntarjoajien ja kumppaneiden kanssa tehtävässä työssä. Iso-Markun mukaan uusi asetus edellyttää, että jatkossa yrityksen on tehtävä ulkopuolisten yhteistyökumppaneiden kanssa tietojenkäsittelysopimus.\n“Tietojenkäsittelysopimukset tulee tehdä myös erikseen EU:n ulkopuolelle siirrettävistä tiedoista. Tietojen vieminen ETA-alueen ulkopuolelle, vaikkapa USA:an on siis edelleen sallittua, mutta siitä pitää sopia kirjallisesti, ja varmistaa, että riittävät tietosuojan takeet toteutuvat. Amerikkalaisilla palveluntarjoajilla on EU:n kanssa Privacy Shield -järjestelmä, johon monet yritykset ovat liittyneet. Sieltä voi tarkistaa, että yhteistyökumppani löytyy listalta, tai että he käyttävät EU-komission luomia mallilausekkeita.”\n9. Organisaation tietosuojavastaava\nGDPR velvoittaa paljon henkilötietoja käsittelevän organisaation nimeämään keskuudestaan tietosuojavastaavan.\n“Käytännössä tietosuojavastaava on valittava julkisorganisaatioihin ja sellaisiin organisaatioihin, jotka käsittelevät arkaluontoista tietoa, esimerkiksi terveys- tai rikosrekisteritietoa. Samoin organisaatioiden, joiden tehtäviin kuuluu laaja-alainen ja säännöllinen henkilötietojen käsittely, on valittava tietosuojavastaava.”\n“Kunkin organisaation on siis hyvä miettiä, kuinka laajamittaisia tietoja kerätään, minkälaisia riskejä siihen liittyy ja olisiko syytä valita tietosuojavastaava. Myös tämä prosessi pitää dokumentoida osoitusvelvollisuuden mukaisesti, myös siinä tapauksessa, jos päädytään siihen, ettei tietosuojavastaavaa valita.”\n10. Tietomurroista ja tietosuojaloukkauksista informoiminen\nYrityksillä on uuden tietosuoja-asetuksen mukaan velvollisuus ilmoittaa tietosuojaan kohdistuvista loukkauksista laajasti.\n“Tietosuojaloukkauksista ja -murroista on jatkossa informoitava viranomaisia sekä rekisteröityjä itseään, jos on todennäköistä että murto voi aiheuttaa korkeaa riskiä käyttäjälle, esimerkiksi identiteettivarkauden muodossa.”\nMiten varmistaa, että asiat ovat kunnossa?\nLopuksi Iso-Markku antoi listan konkreettisia ohjeita, miten edetä, jotta tietosuojakäytännöt ja koko organisaatio olisi GDPR-valmis, kun h-hetki lyö.\nLuo prosessit siihen, miten reagoidaan asiakkailta ja liideiltä tuleviin pyyntöihin saada nähdä heistä kerätyt tiedot, ja huolehdi, että kaikki menee saumattomasti.\nDokumentoi, eli kirjoita paperille osoitusvelvollisuuden toteuttamiseksi tyhmältäkin tuntuvat asiat.\nVarmista, että suostumukset on kerätty oikein. Katso, että nettisivuilla ja sovelluksissa olevat tietosuojaselosteet ovat ajan tasalla ja asetuksen mukaisia\nVarmista että alihankkijoiden kanssa on tehty tietojenkäsittelysopimus tai liite, jossa tehdään vastuunjako, ja jossa on sovittu EU:n ulkopuolelle siirtämisestä.\nHuomioi, että EU:n ulkopuolelle siirtämisestä pitää olla myös tietosuojaselosteessa maininta rekisteröidylle\nOman henkilökunnan tietosuojatietoisuuden herätteleminen – omat työntekijät ymmärtävät, kuinka tärkeä asia on ja miten tulee suhtautua\nSeuraa ePrivacyn etenemistä, koska siellä on menossa myynnille ja markkinoinnille tärkeitä asioita, yksi tärkeimmistä yritysasiakkaiden etukäteinen suostumus sähköiseen suoramarkkinointiin sekä evästeiden käyttöön.\nIso-Markun ohjeet, mistä aloittaa yrityksen saattaminen GDPR-kuntoon:\nVastuuta selkeästi joku henkilö, joka vie asiaa aktiivisesti organisaatiossa eteenpäin\nHuolehdi päivitystöistä: tietosuojaseloste ja tietosuojasopimukset\nMieti, miten viestit koko kokonaisuuden selkeästi asiakkaille, yhteistyökumppaneille, liideille – käytä hyviä tietosuojakäytäntöjä myyntivalttina\nJos oma aika ja rahkeet ei riitä, hanki apua\nTäältä voit lukea myös Antin oman kirjoituksen GDPR:stä.\nMarkkinoinnin automaatio ● Markkinointi ● HubSpot ● ABM\nAccount Based Marketing, miten teknologia tueksi?


Poikien MM-kisat Kanadan Halifaxissa 8.-12.5. | Sivu 4 | Pääkallon keskustelu - dominoivin salibandyfoorumi\nHuonoa ja typerää käytöstä ei nuoruudella puolustella, olit sitten valmentajan poika tai et.\nReaktiot: Zäähly, Floorballparents, Tankki ja yksi muu\nOlisi kyllä mielenkiintoista tietää, että millaista palautetta tuosta tulee joukkueen sisällä.\nAinakin valmentajalta saattaa jonkinlaista palautetta tulla.\nMitä tuohon voi sanoa jotain joka ei ole puhdasta vittuilua tai jotain täysin tyhjää lätinää luokkaa "älä tee noin"?\nReaktiot: slavato ja yyz\nSinänsä harmi, että juurikin -01:t "jää välistä", sillä se on ollut ymmärtääkseni kohtuullisen laadukas ikäluokka.\nTämä on mielestäni varsin suuri epäkohta, kun näitä kisoja pelataan vain joka toinen vuosi.\nPoikien kohdalla parittomina vuosina syntyneet ovat automaattisesti alakynnessä, kun he ovat joka kisoissa se nuorempi ikäluokka, joita yleensä mahtuu mukaan vain noin reilu viisikollinen.\nPaljon on Suomessakin lupaavia nollaykkösiä jotka varmasti olisivat ensi vuonna olleet todella kovia, jos vain olisi kisat johon osallistua...\nReaktiot: zuum, Peku ja Mahoney\nVoisivat pelata jotain Ruotsi-otteluita. Joo, ei oo MM-kullan arvoa niillä peleillä, mutta silti.\nRuotsin 01:set ovat kuitenkin ehkä vielä astetta kovempia. Ruud, Lundmark ja Eriksson jo tänä vuonna superliigassa jäätävillä pistemäärillä.\nParhaat Suomen nollaykköset nähdäkseni kuitenkin nyt jo mukana ja luulen että Ruotsi olisi voittanut senkin ikäluokan kohdalla.\nReaktiot: Sählyfaija ja Säbäisi\nEi se 5 minuutin jäähy mitään ratkaissut mutta silti se oli uskomattoman typerästi otettu tuollaisessa tilanteessa.\nReaktiot: Sählyfaija, Zäähly ja Ihmettelijä\nKyllähän koutsitkin voivat katsoa peiliin, on sitten pelaajamateriaali mitä tahansa. Ihmeen hengetöntä ja pelikuritonta peliä. Toivottavasti saadaan uudet vetäjät seuraaviin kisoihin.\nMinusta tuossa jäähytilanteessa 5 min ei mitään tai vastustajalle olisi pitänyt tulla.\nTurha mielestäni on puhua heikosta ikäluokasta ja pelaajista. Kyllä tämä häviö oli enemmän valmennuksen heikkoutta. Valmistautuminen ei selvästikään ollut kohdillaan ja joukkueelta näytti puuttuvan myös pelitapa. Sen puuttuminen tuli selvästi näkyviin kun pelaamisesta tuli vaikeaa tappioasemassa. Pelaajilta ei myöskään saatu tuossa vaiheessa pois kipsiä eikä itseluottamusta takaisin. Vaikeita asioita, mutta valmentajan vastuullahan nämä ovat.\nTässä tulee mieleen, että kun joku oli huolissaan Lastikastakin Classicissa, niin tietysti jos ei tuttuja pelaajia tai vaikka muut mieluummin keskenään pelaa ja joku jää kentällä yksin ei syöttöjä tule ym. niin ei se helppoa ja tietysti jos jotkut sooloilee kentällä. Ei hätää vaikka Nykyltä vinkkejä ym.\nMM-välierän kooste ja haastatteluita:\nKooste ja haastattelut: Suomi jäi Ruotsin jyrän alle MM-välierässä\nVarmaankin aikalailla kaksi vuotta sitten kirjoitin Pääkalloon mietteeni näistä kisoista ja eritoten Tsekin ja Suomen menestyksestä toisiinsa nähden. Ruotsia oli tuolloin paha arvioida, kun en ole kovin tietoinen heidän tämän ikäluokan pelaajistaan tai valmennusmenetelmistään. Aika nappiin arvioni menivät jo nyt tiedossa olevien tulosten perusteella, toki olisi ollut hienoa nähdä Suomi vs. Tsekki peli. Tsekin pallotaito ei Suomea sinänsä parempi ole, mutta fysiikassa ovat valovuoden edellä ja se näytti yllättävän myös Ruotsin ainakin alkulohkossa. Jos meni Suomen vedot peittoihin Ruotsia vastaan, niin samoin kävi Ruotsille Tsekkiä vastaan. Peitolle ehtiminen ei toki ole pelkästä yksilöfysiikasta kiinni, mutta apua siitä kyllä saa, varsinkin kun viisikossa ei ole edes yhtä heikkoa lenkkiä. Lisäksi vanha viidakon sanonta on: "Jos voitat 1vs1-tilanteet, voitat myös koko pelin.", ja kyllä tuo nyt ainakin Suomen eilistä peliä kuvaa hyvin.\nPronssipelissä vastassa siis Sveitsi, joka on Ruotsin ja Tsekin kanssa paljon Suomea kookkaampi joukkue. Onneksi se on kuitenkin hidas ja kankea, eikä kovin pallotaitava muutamaan poikkeusta lukuunottamatta, joten uskon kyllä mitaliin. Suomen typerä alakolmion hinkkaaminen seisovin jaloin varmaan riittää tähän peliin, mutta Ruotsia vastaan olisi pitänyt keksiä jotain muuta. Varsinkin kun taktiikan toimimattomuus näkyi jo ensi vaihdoista alkaen.\nJasper Juuti-insidentti nyt on omaa luokkaansa. Joku täällä mainitsi ylilyönnin olevan seurausta nuoresta iästä, mutta jos 19-vuotias, salibandyssä pikkujunnusta ns. ykkösketjuissa pelannut, oman seurajoukkueensa ja ikäluokan tähtipelaajiin lukeutuva tekee tuollaista, niin itse pidän ehdottomasti korvien välisenä vikana. Ei tipu ymmärrystä minulta tuollaiseen tahalliseen vahingoittamiseen, jossa ei ole kyse edes mistään pelitilanteen nopeudesta. Tuossa oli kyllä aikaa miettiä toimitapansa. En tiedä tuleeko tuollaisesta mitään jälkiseuraamuksia, mutta aika pitkä pelikielto tulisi, jos minä sen saisin päättää.\nKyllä tätä peluutusta pitää ihmetellä. Ja sitä ettei herätellä kun näkee, että joukkue on lankeamassa samaan miinaan kuin ensimmäisessä Espoossa pelatussa pelissä. Ja sitten vielä tuo 5 min tärkeässä kohdassa. Joukkueen rosterissa on vielä voittavamaalimahti, jota ei käytetä. Erikoista toiminta!! Tämä kaikki kertoo kyllä todella paljon....\nSuomi oli joka tilanteessa jäljessä jalalla sekä taidossa. Juutin aivopieru kruununa...Hengetöntä ja ilotonta on ollut, vaikka voittoja tullutkin. Toivottavasti tsemppaavat pronssipeliin.


Etätyön välineet kuntoon - DigiMaMa\nEtätyön välineet kuntoon\nKeväällä 2020 etätöihin suhtauduttiin vielä pelonsekaisella jännityksellä. Nyt niistä ja hybridityömallista on tullut uusi normaali. Moni paiskii silti hommia hämärässä, selkä kyttyrällä, aivot sykkyrällä ja aivan liian paikoillaan.\nSuomessa tietotyöläiset tekevät etätöitä aivan uudella tahdilla nyt jo kolmatta vuotta. Samalla etätöiden ergonomiasta on opittu lisää.\n”Perusteet eli välineet ja työympäristö ovat edelleen kaiken perusta, mutta niiden lisäksi pitää kiinnittää huomiota esimerkiksi etätyöntekijän tietoturva-asioihin ja työntekijän etätyövalmiuksiin, kuten itseohjautuvuuteen. Vaikka töitä tehdään kotona, työnantajan tai hänen edustajansa on silti varmistettava, että työskentelyolosuhteet ovat turvalliset ja terveelliset. Heidän on myös oltava tavoitettavissa, jos työntekijälle tulee ongelmia esimerkiksi oman työn hallintaan liittyvissä asioissa”, Työterveyslaitoksen erityisasiantuntija, työfysioterapeutti Elina Östring sanoo.\nPienestä taukojumpasta tai happihyppelystä kesken työpäivän on puhuttu jo pitkään. Nyt ymmärretään sekin, ettei niitä harrasteta vain sen takia, että vältyttäisiin niska- ja selkävaivoilta.\n”Jatkuva tietotulva saa ajatukset pätkimään, heikentää vireystilaa ja syö keskittymiskykyä”, Östring selittää.\nHän suosittelee järjestelemään kotiin muutaman eri työskentelypaikan, jotta koko päivää ei tule kökötettyä sohvalla tai keittiön pöydän äärellä. Näin luonnollista liikettä työpisteiden välilläkin tulee enemmän.\n”Töitä olisi hyvä tehdä istuen ja seisten. Yksi tärkeä työväline on hyvä, monipuolisesti säädettävä tuoli.”\nEntäs ne muut etätyöläisen työvälineet?\nSatsaa näihin työvälineisiin\nErillinen näyttö. ”Näyttö pitäisi säätää niin, että katseen suunta on alaviistoon. Liian korkealle säädetty näyttö kuormittaa sekä kaularankaa että silmiä. Kun näyttö on noin oman käsivarren etäisyydellä, etäisyys on sopiva”, Östring sanoo. Hän muistuttaa, että myös työskentelytilan valaistuksen ja omien silmälasien pitää olla sopivat, jotta näyttöä ei joudu siristelemään.\nErillinen näppäimistö. ”Sitä käyttämällä kädet saa tuettua hyvään asentoon. Hartioiden kuuluisi olla rennot, olkavarsien lähellä vartaloa ja kädet tuettu. Tukea voi ottaa työpöydän tasosta tai työtuolista, jossa on hyvät, säädettävät käsinojat. Tuolien, joissa ei ole käsinojien syvyyssäätöä, käsinojat voivat ottaa kiinni työpöydän etureunaan, eikä istuja pääse tarpeeksi lähelle.”\nTarkoituksenmukainen hiiri. ”Perushiirellä pärjää pitkälle. Kannustan opettelemaan hiiren käyttöä kummallakin kädellä. Jos kaipaa erikoishiirtä, kuten pystyhiirtä, kannattaa sitä kokeilla itse etukäteen ennen ostopäätöstä. Näin pystyy parhaiten varmistumaan siitä, että hiiri on itselle sopiva.”\nIstu kehoa liikutellen\nTyöntekijän kannattaa itse miettiä tilaa, jossa tekee etätöitä – on se sitten koti, vapaa-ajan asunto tai vaikkapa asiakkaan tilat. Ja mieluiten jo ennen töiden aloittamista siellä.\n”Varmista, että pystyt vaihtamaan työasentoa ja että käytössäsi on mahdollisuuksien mukaan erilaisia työpisteitä. Jaksamiseen vaikuttaa myös työn mikrotauottaminen. Siitä jokaisen työntekijän tulee huolehtia itse. Työnteko on hyvä keskeyttää tietoisesti esimerkiksi parinkymmenen minuutin välein.”\nHän vinkkaa istumaan dynaamisesti eli niin, että keho on pienessä liikkeessä.\n”Kehoa voidaan liikuttaa aktiivisesti päästä varpaisiin, jotta ääreisverenkierto saadaan liikkeelle, esimerkiksi pyörittelemällä nilkkoja ja ojentelemalla jalkateriä. Voit myös aktivoida istumista painamalla jalkapohjia tiukasti lattiaan, jännittämällä pakaroita ja pyörittelemällä hartioita.”\nJos taukoa ei muista pitää oma-aloitteisesti, elimistö kyllä pakottaa siihen. Sitä ei kannata jäädä odottelemaan.\nSuosittelen järjestelemään kotiin muutaman eri työskentelypaikan, jotta koko päivää ei tule kökötettyä sohvalla tai keittiön pöydän äärellä.\nVähennä työvälineet verotuksessa\nEtätöitä kokopäiväisesti yli puolet työpäivistä tekevä palkansaaja saa vähentää verotuksessa työhuonevähennyksen, 900 euroa. Alle puolet vuoden työpäivistä kotona työskentelevä saa vähentää puolet, 450 euroa. Työhuonevähennys pitää sisällään työtilan, kalusteet, valon, sähkön, lämmön ja siivouksen.\nTyöhuonevähennyksen lisäksi verottaja myöntää jokaiselle palkansaajalle automaattisesti 750 euron tulonhankkimisvähennyksen. Verottajan sivuilta löydät listan siitä, mitkä kulut hyväksytään vähennettäviksi. Esimerkiksi nettiyhteyden kuukausimaksut ja tietokoneen lisänäyttö hyväksytään vähennykseksi, kun ne ovat pääsääntöisesti työkäytössä. Työnantajan hankkimia työvälineitä ei voi vähentää verotuksessa. Jokaisella työpaikalla sovitaan työpaikkakohtaisesti työvälineistä ja niiden hankkimisesta.\nTyöterveyslaitoksen erityisasiantuntija, työfysioterapeutti\nTeksti Jenni Junkala, kuva Georgie Cobbs / Unsplash\nJuttu on julkaistu alunperin E>-lehden numerossa 1/2022\nItsensä työllistäjä voi olla työsuhteinen tai yrittäjä


Minttulin kuvailuja: Retkeilyä, Vuori-Kalajan maisemia\nAnneli A /Pihakuiskaajan puutarha 23. elokuuta 2016 klo 14.32\nOnpas siellä upeat maisemat. Kiva kun koirakin löysi ystäviä. Oletko huomannut blogissani syysarvonnan? Käyhän kurkkaamassa. - Kauniita elokuun lopun päiviä.\nMinttuli 23. elokuuta 2016 klo 15.29\nAnneli, jylhiä maisemia ja vesistöjä on kansallispuistossa paljon. Meiltä matkaa tuonne Vuori-Kalajalle on vain 30 km.\nKiitos, kävin juuri äsken osallistumassa hienoon arvontaasi:)\nUnelma 23. elokuuta 2016 klo 14.49\nUpeita maisemia, jykevän näköisiä kallioita.\nMinttuli 23. elokuuta 2016 klo 15.31\nKiitos Unelma! Oli mukavaa kun saimme tännekin päin kansallispuiston, maisemat ovat tosiaan upeita.\nSirpa 23. elokuuta 2016 klo 17.57\nUpeita maisemia, kivan näköisiä polkuja juurineen ja kivineen.\nVoin uskoa, etä ruska-aikaan on kaunista.\nHienot kuvat, etenkin Sissistä ja uusista kavereista!<3\nMinttuli 23. elokuuta 2016 klo 18.56\nKiva siellä on kulkea ja ihastella luontoa ja Sissinkin luontoretki valjaissa sujui mukavissa merkeissä. No, minulla on nyt polvi ärtynyt kipuilemaan, jospa se Buranalla..\nKiitos Sirpa, samaa teillepäin!\nPiipe A 23. elokuuta 2016 klo 19.45\nKiitos, että pääsin kuviesi kautta Kalajanvuoren seutuville! On tuonne vielä itsekin joskus päästävä. Nuo koirakuvat ovat tosi hellyttäviä. <3\nMinttuli 23. elokuuta 2016 klo 20.21\nKiitos Piipe! Kyllä siellä kannattaa retkeillä! Törmälä on aivan lähellä, nykyisin matkailuyritys, käynnin arvoinen paikka navettakirkkoineen.\nVuoren valloitus meillä sitten ensi kerralla jos terveyttä riittää:))) Sauvat ovat hyvä ottaa sinne kavutessa mukaan...\nseita 23. elokuuta 2016 klo 20.39\nVieläkään en ole ehtinyt Vuori-Kalajan poluille kun keväälläkin kävin Etelä-Konnevedellä vain melomassa. Nythän tuolla näyttää jo valmiilta. Joko oli hirvikärpäsiä?\nMinttuli 23. elokuuta 2016 klo 20.59\nSeita, nyt ovat polut siellä kunnossa, sanoivat laella käyneet. Myös huoltorakennuksia näytti olevan valmiina ja vieläkin kehun sitä laavua. hienosti sopii ympäristöön. Hirvikärpäsiä ei siellä tavattu, sitä enemmän on lähimetsien sieni-ja marjareissuilla, inhottavia ovat.\nmarliska 24. elokuuta 2016 klo 14.01\nHienot on retkeily maastot Vuori-Kalajallakin.\nMinttuli 24. elokuuta 2016 klo 18.10\nMarliska, samaa mieltä:)\nKatja / Lumiomena 24. elokuuta 2016 klo 18.51\nOlisikohan tuossa syyslomaretken kohde? Jos silloin ei ole liikaa hirvikärpäsiä...\nHauskaa, että Sissi sai uusia kavereita. Onko tuo iso lapinkoira?\nMinttuli 24. elokuuta 2016 klo 20.08\nKatja, syyslomaretkelle oivallinen kohde jos vaan sää olisi kaunis:) Ei siellä hirviä taida olla, ei siis hirvikärpäsiäkään.\nSissin uudessa koiraystävässä on euraasiaa ja lapinkoiraa, oikein kiltti vanhapoika:)))\naimarii 27. elokuuta 2016 klo 19.53\nPolku polveilee kauniissa maisemassa.\nPitkokset ovat tosiaan hirmu liukkaita sateen jälkeen ja sateellakin. Varovainen saa olla.\nMinttuli 27. elokuuta 2016 klo 20.51\nAimarii kaunista, jylhää ja monimuotoista luontoa löytyy Vuori-Kalajan ympäristöstä. Laelle pitää yrittää kuivalla ja selkeällä säällä.\norvokki 31. elokuuta 2016 klo 8.24\nUpeat maisemat lenkkeilyyn.\nMinttuli 31. elokuuta 2016 klo 14.37\nOrvokki, kyllä kelpaa kulkea!


Koli kesällä – Lue mitä Kolin kesä 2021 tarjoaa | Koli24\nKoli kesällä – Infopaketti kesälomalle kansallispuistoon\nKesä on vihdoin täällä ja Kolin lumoava kansallispuisto on puhjennut täyteen kukkaansa.\nKoronaviruksen harmaaksi sävyttämä kevät on kääntynyt Kolilla vihreään väriloistoon, joka kannattaa ehdottomasti kokoa paikan päällä.\nViime aikaisten tapahtumien johdosta kotimaan matkailu tulee olemaan kesällä 2021 suositumpaa kuin koskaan! Toivotaan vain, että koronatilanne saadaan kuriin ja ihmiset pääsevät lomailemaan. Tällä hetkellä tapahtumatarjonta on vielä hieman auki, mutta päivittelemme tilannetta aktiivisesti!\nJoko te olette päättäneet kesälomanne Suomi-kohteen?\nMeiltä löytyy sinulle tietysti (aavistuksen puolueellinen) kohdevinkki: Koli.\nKoli on kesällä täynnä hauskoja aktiviteetteja, häkellyttävän kauniita luontokohteita ja mielenkiintoisia tapahtumia.\nTäydessä kukoistuksessaan olevalla Pohjois-Karjalalaisella luonnolla on kesälomailijaan voimaannuttaa vaikutus.\nVai minkälaisia fiiliksiä alla oleva VisitKarelian video sinussa herättää?\nKesä Kolilla Visitkarelian upeasti kuvaamana\nKuten videosta voi nähdä, juuri nyt on mainio hetki suunnata kesälomille kohti Kolia, mikäli kalenteristasi löytyy edes pieni rako kotimaan lomalle.\nAlta löydät uunituoreen infopaketimme kesän viettoon Kolilla.\nPikalinkit: Kolin kesän majoitus – Kolin kesän tapahtumat – Kolin kesän aktiviteetit – Kesän suosituimmat nähtävyydet\nKesällä on tarjolla runsaasti majoitusvaihtoehtoja\nSuomalaiset rakastavat mökkeilyä – siitä ei pääse mihinkään.\nJa kesä on ehdottomasti mökkeilyn kulta-aikaa.\nSaunominen, järveen pulahtaminen ja tämän päätteeksi grillin lämmittäminen edustaa sitä mielen ja sielun rauhaa, josta pimeänä talvena taas haikein mielin työpöytien äärellä haaveillaan.\nKesä on myös lomien myötä oiva ajankohta lähteä reissuun vähän isommallakin porukalla.\nOlisiko nyt sopiva hetki toteuttaa se tuttavaperheen kanssa kaavailtu yhteinen lomareissu tai kenties se kaveriporukan pitkään suunnitteluvaiheessa jumittanut jälleennäkeminen?\nEsimerkiksi meidän valikoimasta löytyvä Pielusrinne vetää jopa 12 henkilön seurueen kattonsa alle ja kesälle on vielä tilaa kalenterissa.\nLue lisää ja tutustu Pielusrinteeseen tästä.\nPielusrinteen tilava olohuone\nKolilla on kesällä mökkien lisäksi paljon muitakin majoitusvaihtoehtoja, kuten Sokos Hotelli Koli (joka avaa ovensa taas 18.6 oltuaan lyhyellä tauolla koronaviruksen takia) ja erilaiset lomahuoneistot.\nHotellin pihalle on muuten tänä kesänä avattu kesäkioski, joka tarjoilee virkistävien juotavien lisäksi herkullisia leivoksia sekä suolaista purtavaa.\nKäyhän kokeilemassa, mikäli liikut Ylä-Kolilla.\nTerassilla on huomioitu myös turvavälit 😉\nHotellin avaamisen myötä myös Kolin Spa ja Kauneushoitola Edea Koli avaavat ovensa.\nHotellin ja lomahuoneistojen lisäksi tarjontaa löytyy aina majataloista ja aitoista myös Caravan -alueiden camping- ja telttailupaikkoihin.\nMikäli kaipaat jotain todella uutta ja eksoottista (sekä edullista), jopa riippumattomajoitus on mahdollinen.\nKesällä Kolin erilaisten majoitusvaihtoehtojen määrä on erittäin monipuolinen, joten ilman yösijaa et missään nimessä jää.\nLue lisää Kolilla majoittumisesta.\nKolin kesän 2021 tapahtumat\nKolilla järjestetään kesän aikana useita tapahtumia, näyttelyitä ja konsertteja.\nNämä ovat tarjolla koko kesän\nLuontokeskus Ukon näyttelyt.\nPysyvän näyttelyn nimeltä ”Katse kansallismaisemaan” lisäksi kesän aikana on useampia uusia vaihtuvia näyttelyitä, joten luontokeskuksella kannattaa piipahtaa vaikka olisi klassikkonäytelmän jo nähnyt.\nLuontokeskus Ukon ikivihreä Katse Kansallismaisemaan näyttely\nPaimentupa järjestää ratsastusretkiä koko kesän ajan.\nIslannin hevosilla maastoretkelle? Mikäli innostuit, niin käyppä vierailemassa osoitteessa: www.paimentupa.fi tai ota yhteyttä: info@paimentupa.fi\nPielisen museon järjestää kesäisin näyttelyitä.\nKolin Ski Museo Cafe.\nKolikeskuksessa pääsee tutustumaan hiihdon historiaan. Kesällä 2020 avattu näyttely jatkanee myös kesällä 2021.\nNäyttelyssä esillä olevat välineet kotimaisten suksivalmistajien valmistamia. Näyttelyssä myös mukana vanhoja muuta lasketteluaiheista materiaalia 1930-1950 luvuilta, alkuvaiheen monoja ja vanhoja välinemainoksia.\nLisäksi kuukausittain vaihtuva henkilögalleria, jossa suomalaisen laskettelun henkilökuvia ja muisteluita.\nTulevan kesän aikana lisäksi näytteillä vanhoja alppihiihtovälineiden mainosjulisteita 50-luvulta 70-luvulle.\nOmana näyttelynään Alppihiihdon historiaa Alpeilta ja alppihiihdon pioneereista.\nKolikeskuksessa avattavan näyttelyn taustalla ovat Kolikeskuksen yrittäjä Jukka Suninen sekä alppihiihdon harrastaja Kari Etelä Lempäälästä.\nPaaterin kirkko on avoinna ja näyttelyt käynnissä 15.5.-15.9. päivittäin klo 10.00-18.00.\nKolin parhaat kesäaktiviteetit\nKolilla voi kesäisin harrastaa todella monipuolisesti.\nTässä ”lyhyt” lista esimerkkejä:\nVeneily ja risteilyt\nKoskenlasku (Ruunaan koskilla)\nJos näistä mikään ei innosta, miten olisi jokin näistä elämyksistä:\nLuolaseikkailut (esimerkiksi Pirunkirkolla)\nRatsastus (käykäähän kokeilemassa Paimentuvan Islannin hevosten lisäksi myös alueen uusi toimija Leskelän Mummon Hevospiha.\nPetojen tarkkailu ja kuvaus\nMahdollisesti kesän suosituimpia aktiviteetteja ovat erilaiset retket ja vaellukset Kolin luonnon hulppeissa maisemissa.\nKesä-heinäkuun aikana Kolin ahot, niityt ja metsät ovat täydessä kukoistuksessaan. Tunnelma on mahtava, kun sieltä täältä polkujen varrelta puiden lehtevien oksien välistä avautuvat myös maisemat Pieliselle.\nLöydät sivustomme toisesta osiosta tarkemmat tiedot Kolin vaellusreiteistä ja luontopoiluista.\nKolin aktiviteettien sydän: Koli Active Oy\nKun puhutaan Kolin aktiviteeteista, Koli Active on lähes aina mukana tavalla tai toisella.\nKeväällä pienen tauon ohjatuista ryhmäaktiviteeteista pitänyt Koli Activ toimii jälleen täydellä kapasiteetilla.\nKuvan lähde: Koli Activen Facebook-sivu\nOhjattujen retkien ja seikkailujen lisäksi Koli activelta voi vuokrata runsaasti erilaisia harrastusvälineitä, kuten SUP-lautoja.\nLöydät yrityksen palveluineen Kolin sataman Alamajalta.\nPuhelimitse yhteuden saa numerosta: 0400 628 666\nSamassa osoitteessa (Rantatie 12) toimii myös Kolin Satamaravintola. Kesän aukioloajat päivitetään myöhemmin.\nMitkä nähtävyydet kannattaa käydä katsastamassa kesällä?\nKesä on mainiota aikaa kierrellä Kolin parhaat nähtävyydet läpi.\nTässä vinkkejä paikoista, jotka kannattaa ehdottomasti käydä katsomassa kesälomareissulla:\nMaisema Ukko-Kolin laelta on upea jokaisena vuodenaikana, mutta erityisesti kesällä sen vehreys tekee lähtemättömän vaikutuksen.\nVain muutaman sadan metrin päässä Kolin hotellilta sijaitseva näköalatasanne kannattaa yrittää katsastaa auringon nousun tai laskun aikaan.\nAlla kuva tältä kesältä – Pielisen järvi taustalla muistuttaa upeaa vesivärimaalausta.\nUkko-Kolin ikoninen maisema kesällä\nToinen suositus maisemakohteista menee Räsävaaraan näköalatornille.\nRäsävaaran näköalatornille pääsee helposti Kolintieltä seuraamalla tienvarsiopasteita.\nPysäköintialueelta on mukava, vain parin sadan metrin kävely 18 metriä korkean tornin luo.\nHäkellyttävä maisema Räsävaaran näköalatornilta\nNäiden kahden maisemakohteen lisäksi suosittelemme lämpimästi katsastamaan muitakin Kolin klassikkoja, kuten:\nPs. Ryynänen on taas AVOINNA\nAiniin: iloksemme voimme kertoa, että kaikkien rakastama Kolin Pub Ryynänen on avannut taas ovensa pienen (korona)tauon jälkeen.\nLähdetäänpäs kaikki siis tukemaan paikallista yrittäjää ja mennään syömään ja juomaan oikein pitkän kaavan mukaan.\nAlla kuva ajankohtaisesta menusta, joka on taatusti parempi houkuttelija, kuin minä kirjoittajana:\nRuokapuolen kiistaton kuningas Kolilla: Kolin Pub Ryynänen\nKoli → Matkablogi → Koli kesällä – Infopaketti kesälomalle kansallispuistoon


Koukku pöytäsermiin ja seinäkkeisiin Zip, 40 mm, hopeanharmaa | AJ Tuotteet\nKoukku pöytäsermiin ja seinäkkeisiin Zip, 40 mm, hopeanharmaa\nKoukku esimerkiksi takille tai laukulle. Koukku laitetaan roikkumaan sermin yläreunaan.\nTilatehokas ripustusratkaisu. Metallikoukku kiinnitetään suoraan lattia- tai pöytäsermiin. Sopii hyvin esimerkiksi takin, laukun, kuulokkeiden ja muiden henkilökohtaisten tavaroiden ripustamiseen. Koukku ei vaadi asentamista. Se vain painetaan sermin yläreunaan kiinni. Tarvittaessa sitä on helppo siirtää.\nPaino: 0,1 kg , 0,5 kg\nKiinnikkeet vahvistettuun pöytäsermiin Zip, myydään pareittain, hopeanharmaa\nKytkentähelat seinäkkeeseen, FOCUS\nLattiakiinnikkeet lattiasermiin ZONE, 4 kpl/pk\nPyörät seinäkkeeseen Focus, musta\nPöytäsermin Focus kiinnikkeet Modulus työpöytään (O-jalusta ja 4 jalkaa)\nPöytäsermi, ZIP RIVET


Keppihevosen Hoito? - Oulu - Suomi24 Keskustelut\nTässä mun keppihevos päivän rutiini.\n1.annan aamu ruuat.\n2. Kun Kepru on syönyt Varustan sen ja lähden kentälle.\n3.olen olkona jonkin aikaa ratsastamassa.\n4.otan varusteet pois hepalta.\n5. Annan päivä ruuat syömisen jälkeen vien sen tarhaan. Ja menen tekemään jotain muuta.\n6.jonkin ajan kuluttua vien hepan talliin ja poistun tallista. Kertokaa omia hoito rutiinneitanne!\n1. Aamukahvi ja MV-lehden selailua lällypuhelimella\n2. Aamupaska ja MV-lehden selailua lällypuhelimella\n3. Tupakkitauko (hermosavut) ja MV-lehden selailua lällypuhelimella\n4. Päiväunet ja matu-painajaisia\n5. Vihaista kommentointia netin keskustelupalstoille\n6. Lounas ja MV-lehden selailua lällypuhelimella\n7. II-päiväunet ja matu-painajaisia\n8. Ilallinen ja MV-lehden selailua lällypuhelimella\n9. Juneksen ja Tiinan ihanointia (ei onanointai) netistä\n10. Keppiheposelle heiniä eteen ja nukkumaan\nToi 5 vaihe oli aika tyhmä ja toi ei liity mitenkään keppihevosiin. Ja osaat näköjään vaan paskaa.\nOlet siis pysyvästi 5-vaiheessa?\nOn se näköjään 123456ugf. Siinä vaiheessa.\nJep. se on jäänyt jumittamaan anaali-vaiheeseen.\nsaako keppihevosesta hyvää meetwurstia\nHyvä siihen on ainakin hillua pinkata!\nMulla jäi kerran keppihevosen keppi pyllyyn kiinni ja tuskissani riensin oysiin päivystykseen, voin niin huonosti etten saanut sanottua ilmottautumisaulassa mikä mua vaivaa muute ku osottamalla jalkoväliä, lääkärit heitti mut paarille ja kiireellisesti synnytyssaliin, oli siinä lääkäreillä kauhisteltavaa ku avasin haarat ja kepparin pää sieltä pilkotti.. :D ei ikinä enää keppihevosleikkejä mulle..\nKiitti, purskahti kahavit nenästä XD\nKamalaa. Harmi kun kepparit ei kiinnosta enään\nMitäpä keppihevosista kun kalajoella pantasusi kuulemma liikkuu. Parviakin on joku nähnyt, kuulemma tuotu häkissä poronhoitoalueelta salaa. Näin kertoo tietäjä iänikuinen, vaka vanha...\nHaluaisin keppihevosen mut en uskalla käydä ostaan, ikää on jo 29v, ja keppihevosista on tehty pikkutyttöjen juttu. Toki voisin ostaessa ilmoittaa ääneen että se olis mun tyttärelle? Oon tosiaan mies vielä kaikenlisäksi. Harmittaa kun aikuiset ei saisi enään leikkiä, etenkin miehiä katsotaan sillä silmällä että "ootko ihan tosissaan?"